Vasco da Gama

Vasco da Gama (circa 1469 in Sines o Vidigueira in le provincia de Alentejo in le sud de Portugal – le 24 de decembre 1524 in India), le prime Conte de Vidigueira, esseva un navigator portugese e un del plus importante exploratores del Era del Discopertas. Su fama resulta primarimente de su discoperta del route oceanic ab Europa a India circum le Capo de Bon Sperantia. 

Le rege Manuel I de Portugal dava a Vasco da Gama le carga a concluder le essayos de Bartolomeu Diaz de discoperir le route del sud verso India. Un flottilla de quatro naves sub su commando departiva ab Portugal in julio 1497 e arrivava in le sudwest del peninsula indian le 20 de maio 1499. Da Gama retornava a Portugal in septembre 1499.

Da Gama fundava etiam le establimentos portugese de Mozambique durante su secunde expedition naval in 1502 e deveniva in 1524 vice-rege del Indias portugese. Ille moriva in Cochin iste anno pauco post su arrivata.

Le viages de da Gama son immortalisate in litteratura portugese per le Lusiadas de Luís de Camões.

Categoria:Gente portugese
Categoria:Exploratores